als_Latn dik_Latn sag_Latn
Pepe tregon dallimin mes Ancelottit dhe Mourinhos
Mbrojtësi i Real Madrid, Pepe i del në mbrojtje Carlo Ancelottit, i cili është vënë në shënjestër nga tifozët pas rezultateve me luhatje të javëve të fundit. Portugezi i “Los Blancos”, që është pjesë e klubit prej 8 sezonesh, këmbëngul se trajneri italian po punon shumë mirë dhe duhet të qëndrojë gjatë në “Santiago Bernabeu”.
Mbrojtësi portugez kujton edhe një fakt interesant, që sipas tij tregon sesa ka ndikuar figura e Ancelottit në imazhin e Real Madrid.
“Kur kishim trajner Mourinhon njerëzit na urrenin dhe këtë ne e ndienim në çdo stadium të Spanjës kur luanim në transfertë. Sot Reali është një klub i madh, ndërsa ne e kemi përmirësuar imazhin tonë”, shton portugezi.
Nga krahasimi mes Ancelottit dhe Mourinho, te El Classico i radhës që do të luhet më 22 Mars. Pepe e pranon se katalanasit janë favoritë për ta fituar këtë superpërballje të futbollit spanjoll.
“Barça është favorite, sepse luan në shtëpi përballë publikut të saj. Por është një El Clasico dhe mund të ndodhë gjithcka. Ne nuk po kalojmë një moment të mirë, por kemi cilësitë e duhura për ta kaluar me sukses një ndeshje të tillë”, përfundon mbrojtësi i Real Madrid, Pepe.
als_Latn als_Latn als_Latn als_Latn als_Latn als_Latn